Explozia a avut loc în jurul orei 9.00, la aproximativ opt kilometri sud-est de Baza militara de la Kandahar. Răniţilor li s-a acordat primul ajutor la faţa locului şi au fost transportaţi la spitalul din Kandahar, unde se află internaţi în stare stabilă.

La Kandahar se află 420 de militari români ai Batalionului 33 Vânători de Munte „Posada”, din Curtea de Argeş. Batalionul se află în Afganistan ca parte a misiunii internaţionale a NATO „Resolute Support” şi va sta acolo până pe 15 septembrie 2015. Misiunea NATO are ca scop antrenamentul, consilierea şi sprijinul forţelor militare şi de securitate afgane şi este formată din 12.500 de militari.